钦定古今图书集成/理学汇编/学行典/第250卷 > 胡天授
## 钦定古今图书集成/理学汇编/学行典/第250卷 > 胡天授

按《泾县志》：“胡天授，号心源，器识恢弘，孝友任恤，族有
纷难，片言排解，啧啧有仲连之誉。从兄宿有重负，偿
田十亩，书券毕，掷笔忾叹，授怦怦心恻。归而谋诸妇
曰：‘某兄产止此矣，吾忍立而视其毙，与捐之便’。妇唯
唯。次日还其券。岁凶，减籴价，施粥施钱，族有不能举
火者，周恤无吝。尤尊贤好士，族中衣冠必鼓舞风厉”
之。年七十，举《乡饮宾》。子尚衡登进士。